
OPĆINSKI SUD U SARAJEVU, sudija Jasmina Skopljak, u izvršnom postupku tražioca izvršenja Mikrokreditna Fondacija Mi-Bospo Tuzla, ulica Bosne Srebrene bb,  protiv izvršenika J.G., Ilijaš i S.G., Ilijaš, radi Izvršenja na pokretnim stvarima, v.sp. 5.820,45 KM, dana 17.11.2025. godine sljedeće:

Z A K LJ U Č A K
- o prodaji pokretnih stvari -


ODREĐUJE SE drugo ročište za prodaju pokretnih stvari izvršenika javnim nadmetanjem/neposrednom pogodbom za dan  petak,  26.12.2025. godine  u 9,00 sati koje će se održati u Općinskom sudu u Sarajevu, ul. Šenoina br. 1, soba 454/IV, taksativno navedenih kako slijedi:

1. TV GRUDING, crne boje, jedan komad , procjenjena vrijendost 350,00 KM
2. Komoda za TV bijele boje, jedan komad, procjenjena vrijednost 150,00 KM

	
	
	


Zaključno sa rednim brojem 2 (dva). 


1. Rješenjem ovog suda broj 65 0 I 1060736 23 I od 03.01.2024. godine  (pravosnažno sa danom 11.04.2025. godine), određeno je izvršenje pljenidbom, procjenom i prodajom pokretnih stvari prvoizvršenika- J.G.

2. Konstatuje se da je sudski izvršilac dana 12.05.2025. godine obavio pljenidbu pokretnih stvari izvršenika, o čemu je sastavio pljenidbeni popis. Zaplijenjene pokretne stvari ostavljene su na čuvanje izvršeniku uz zabranu daljeg raspolaganja i omogućavanja nesmetanog razgledanja stvari potencijalnim kupcima. Istovremeno je sudski izvršilac procijenio vrijednost svake pojedinačne zaplijenjene pokretne stvari.

3. Prva prodaja pokretnih stvari  izvršenika održana je dana 10.10.2025. godine u 09,00 sati. Na prvom ročištu za prodaju pokretnih stvari izvršenika iste nisu prodate iz razloga što na zakazano ročište nije pristupio niko od potencijalnih kupaca.

4. Na drugom ročištu za prodaju pokretnih stvari, a koje se mogu razgledati na adresi prebivališta izvršenika, uz prethodnu najavu, iste se mogu prodati bez ograničenja cijene.

5. Ponuđač sa najvećom ponudom će platiti cijenu za pokretne stvari odmah nakon objavljivanja rezultata.

6. Ako se pokretne stvari ne prodaju na drugom ročištu, Sud će u smislu odredbe člana 131. stav 5. Zakona o izvršnom postupku F BiH obustaviti postupak
  
7. Ovaj Zaključak objavit će se na oglasnoj tabli Općinskog suda u Sarajevu, a tražilac izvršenja može isti o svom trošku objaviti u sredstvima javnog informisanja. 


NAPOMENA: sudskom izvršiocu kao ovlaštenom licu za provođenje ovog Zaključka da ima u vidu da ukoliko treća lica ne obavijeste Sud o svojim pravima na pokretnim stvarima u posjedu izvršenika koja su predmet izvršenja, niti dokažu svoja prava na njima, smatra se da takva prava trećih lica ne postoje i da su izvršenici vlasnici stvari koje se nalaze u njihovom posjedu.

POUKA: Protiv ovog zaključka nije dozvoljen pravni lijek.

